## Pravilnik o vozačkim dozvolama

### NN 157/2004 (12.11.2004.), Pravilnik o vozačkim dozvolama

# MINISTARSTVO UNUTARNJIH POSLOVA

2744

Na teme­lju članka 218. i 303. Zakona o
sigurnosti prometa na cestama (»Narodne novine«, broj 105/04), ministar unutar­njih
poslova donosi

## PRAVILNIK

### O VOZAČKIM DOZVOLAMA

Članak 1.

Ovim Pravilnikom propisuje se izgled i sadržaj
obrasca vozačke dozvole, obrasca zahtjeva za izdava­nje vozačke dozvole,
obrasca kartona vozača i potvrde o prijavi nestanka vozačke dozvole te vođe­nje
evidencija o izdanim vozačkim dozvolama.

Članak 2.

Obrazac vozačke dozvole
(u da­lj­njem tekstu: Obrazac 1) je ružičaste boje, pravokutnog oblika,
trodijelan, otvoren je veličine 222 mm x 105 mm, a savijen je veličine 74 mm x
105 mm.

Obrazac 1 izrađen je od
papira s inte­griranim vodenim znakom, koji se sastoji od elemenata teksta »HRVATSKA«
i »HR«. Zaštitna boja na obrascu nalazi se u otisnutoj numeraciji.

Pred­nja strana Obrasca
1 sadrži: grb Republike Hrvatske, naziv »Republika Hrvatska«, naziv »vozačka
dozvola« na hrvat­skom i francuskom jeziku, prostor za upis produže­nja va­ljanosti
vozačke dozvole i napomene te serijski broj vozačke dozvole.

Poleđina Obrasca 1 sadrži
prostor za upis: prezimena, imena, datuma i mjesta rođe­nja, prebivališta,
naziva policijske uprave odnosno policijske postaje Ministarstva unutar­njih
poslova koja je izdala vozačku dozvolu ili naziva ovlaštene stručne
organizacije koja je izdala vozačku dozvolu u ispitnom centru gdje je osoba
položila vozački ispit (u da­lj­njem tekstu: nadležno tijelo), datuma izdava­nja,
broja re­gistra, prostor za fotografiju i potpis vozača kate­gorije za koje se
izdaje vozačka dozvola, datuma polaga­nja vozačkog ispita za pojedinu kate­goriju
te mjesto za pečat.

Članak 3.

Podaci u Obrazac 1 upisuju se strojno.

Fotografija na Obrascu 1 pričvršćuje se ­ljep­lje­njem
zaštitne folije preko stranice gdje se fotografija nalazi. Zaštitna folija sadrži
grb Republike Hrvatske i tekst »REPUBLIKA HRVAT­SKA«.

Kate­gorija za koju se
izdaje vozačka dozvola (A1, A, B, B+E, C1, C1+E, C, C+E, D, D+E, F, G, H i M)
ovjerava se pečatom nadležnog tijela, a ostala po­lja se perforiraju.

Broj re­gistra određuje
se programski iz Informacijskog sustava Ministarstva unutar­njih poslova.

Članak 4.

Obrazac zahtjeva za
izdava­nje vozačke dozvole – promjene podataka (u da­lj­njem tekstu: Obrazac 2)
bijele je boje, veličine 297 mm x 210 mm.

Obrazac 2 sadrži
prostor za upis: prezimena i imena, MBG-a, vrste zahtjeva i razloga promjene
podataka te potpis podnosite­lja zahtjeva.

Članak 5.

Uz zahtjev za izdava­nje
vozačke dozvole prilaže se:

1. uvjere­nje o položenome
vozačkom ispitu,

2. uvjere­nje o duševnoj
i tjelesnoj sposobnosti za uprav­lja­nje vozilima koje ne smije biti starije od
šest mjeseci,

3. dvije istovjetne
fotografije podnosite­lja zahtjeva veličine 30 mm x 35 mm.

Službena osoba koja rješava
zahtjev za izdava­nje vozačke dozvole dužna je provjeriti istinitost i točnost
podataka navedenih u zahtjevu.

Nakon izdava­nja vozačke
dozvole, prilozi iz stavka 1. točke 1. i 2. ovoga članka vraćaju se podnosite­lju
zahtjeva.

Članak 6.

Fotografije koje se
prilažu uz zahtjev za izdava­nje vozačke dozvole moraju vjerno prikazivati
osobu kojoj se vozačka dozvola izdaje te ne smiju biti dotjerivane (retuširane)
niti izrađene opremom za samofotografira­nje. Fotografije moraju biti izrađene
na bijelom, sjajnom, tankom foto-papiru.

Osoba mora biti
fotografirana s lica (en face), otkrivena čela, bez pokrivala za glavu (šešira,
kape, marame) i to tako da 70 do 80% visine fotografije pokazuje glavu osobe od
brade do tjemena.

Iznimno od stavka 2.
ovog članka, starije osobe koje prema narodnim običajima nose maramu ili kapu
kao sastavni dio noš­nje, mogu priložiti fotografije na kojima nose maramu ili
kapu.

Ako je osobi kojoj se
izdaje vozačka dozvola izdano uvjere­nje o duševnoj i tjelesnoj sposobnosti za uprav­lja­nje
vozilima pod uvjetom da za vrijeme uprav­lja­nja vozilima koristi naočale, uz
zahtjev se prilažu fotografije na kojima je ta osoba fotografirana s naočalama.

Članak 7.

Osobi s tjelesnim
nedostacima koji, prema uvjere­nju o du­šev­noj i tjelesnoj sposobnosti za
uprav­lja­nje vozilima, ne pred­stav­ljaju zapreku za uprav­lja­nje vozilima,
ali ih znatno otežavaju, izdaje se vozačka dozvola u kojoj se u prostor za upis
napomene upisuje da vrijedi samo pod uvjetom da vozač za vrijeme uprav­lja­nja
vozilom koristi pomagalo određeno u uvjere­nju o duševnoj i tjelesnoj
sposobnosti za uprav­lja­nje vozilima (naočale, proteza, slušni amplifikator i
dr.) odnosno da vrijedi samo za određena vozila specijalno prilagođena vozaču s
određenim tjelesnim nedostacima ili za određeno vozilo prilagođeno tjelesnim
nedostacima vozača.

Članak 8.

Kada se izdava­nje vozačke
dozvole traži na osnovi inozemne vozačke dozvole, uz zahtjev za izdava­nje
dozvole prilaže se:

1. inozemna vozačka
dozvola,

2. prijevod inozemne
vozačke dozvole, ukoliko se iz inozemne vozačke dozvole ne može zak­ljučiti za
koje kate­gorije se može zamijeniti i vrijedi li, odnosno da joj nije protekao
rok va­ljanosti više od šest mjeseci,

3. uvjere­nje o duševnoj
i tjelesnoj sposobnosti za uprav­lja­nje vozilima koje ne smije biti starije od
šest mjeseci,

4. dvije istovjetne
fotografije veličine 30 mm ¤ 35 mm.

Kada se vozačka dozvola
izdaje na osnovi inozemne vozačke dozvole, umjesto datuma polaga­nja vozačkog
ispita upisuje se datum izdava­nja inozemne vozačke dozvole.

Članak 9.

Zahtjev za izdava­nje
vozačke dozvole, odnosno preslik ino­zem­ne vozačke dozvole čuva nadležno
tijelo koje vozača vodi u evidenciji.

Članak 10.

Za svaku vozačku
dozvolu koja se izdaje popu­njava se karton vozača (u da­lj­njem tekstu:
Obrazac 3).

Obrazac 3 žute je boje,
veličine 143 mm ¤ 202 mm.

Pred­nja strana Obrasca
3 sadrži prostor za upis: broja re­gistra, prezimena i imena, imena oca, MBG-a,
datuma i mjesta rođe­nja, držav­ljanstva, prebivališta i adrese stanova­nja,
serijskog broja izdane vozačke dozvole i datuma izdava­nja, naziva tijela koje
izdaje vozačku dozvolu, datuma do koje­g vrijedi, prostor za fotografije,
prostor za upis produže­nja va­ljanosti i zamjene vozačke dozvole.

Poleđina Obrasca 3 sadrži
prostor za upis: kate­gorije na koje se odnosi, datuma polaga­nja vozačkog
ispita za pojedinu kate­goriju, naziv auto-škole, ­njezin matični broj i broj
uvjere­nja o položenome vozačkom ispitu, naziv i matični broj zdravstvene
ustanove koja je izdala uvjere­nje o duševnoj i tjelesnoj sposobnosti za vozača
i broj uvjere­nja, te prostor za upis ograniče­nja va­ljanosti vozačke dozvole.

Članak 11.

Nadležno tijelo vodi
evidenciju o vozačima kojima je izdana vozačka dozvola u kartoteci koja se
sastoji od Obrazaca 3, a slaže se i vodi po abecednom redu.

Na Informacijskom
sustavu Ministarstva unutar­njih poslova vode se:

1. evidencija vozačkih
dozvola koja sadrži podatke o: nadležnom tijelu koje je izdalo vozačku dozvolu,
broju re­gistra, prezimenu i imenu (očevom imenu) vozača, MBG-a, mjestu
prebivališta i adresi stanova­nja, serijskom broju izdane vozačke dozvole,
datumu izdava­nja, kate­gorijama na koje se odnosi, roku va­ljanosti, ograniče­nju
i statusu vozačke dozvole;

2. evidencija o
nestalim vozačkim dozvolama koja sadrži podatke o: broju re­gistra, datumu
zaprima­nja prijave o nestanku, prezimenu, imenu, MBG-a, serijskom broju vozačke
dozvole, načinu nestanka (gubitak, krađa i dr.), objavi nestanka u »Narodnim
novinama« i datumu kada je obaviještena potražna služba;

3. evidencija o poništenim
vozačkim dozvolama koja sadrži podatke o: broju re­gistra, datumu ponište­nja
vozačke dozvole, prezimenu, imenu, MBG-a, serijskom broju poništene vozačke
dozvole i razlogu ponište­nja.

Ovlaštena stručna
organizacija koja je izdala vozačku dozvolu u ispitnom centru gdje je osoba
položila vozački ispit dužna je, bez odgode, dostaviti podatke o vozaču i
izdanoj vozačkoj dozvoli policijskoj upravi, odnosno policijskoj postaji, radi
upisa u evidencije iz stavka 2. ovoga članka.

Članak 12.

Prilikom produže­nja važe­nja
vozačke dozvole koja je bila izdana s rokom važe­nja predloženim u uvjere­nju o
duševnoj i tje­lesnoj sposobnosti za uprav­lja­nje vozilima, prilaže se liječ­nič­ko
uvjere­nje koje ne smije biti starije od šest mjeseci.

Članak 13.

Vozač je dužan bez
odgode prijaviti nestanak vozačke dozvole policijskoj upravi, odnosno
policijskoj postaji na čijem području je vozačka dozvola nestala.

Vozač je dužan o
vlastitom trošku oglasiti nestanak vozačke dozvole u »Narodnim novinama«.

Članak 14.

Obrazac Potvrde o
nestanku vozačke dozvole (u da­lj­njem tekstu: Obrazac 4) bijele je boje, veličine
297 mm ¤ 210 mm.

Obrazac 4 sadrži
prostor za upis: naziva policijske uprave koja je izdala potvrdu, datuma i
mjesta izdava­nja, podataka o vozaču i vozačkoj dozvoli, napomene i potpisa
ovlaštene osobe.

Članak 15.

Ako se utvrdi da je
vozačka dozvola izdana na osnovi lažne isprave ili netočnih podataka u ispravi
ili u zahtjevu za izdava­nje koji utječu na važe­nje vozačke dozvole ili da je
u dozvoli ovjerena neodgovarajuća kate­gorija vozila, dozvola će se rješe­njem
oduzeti i poništiti.

Članak 16.

Obrasci 1 – 4 tiskani
su uz ovaj Pravilnik i čine ­nje­gov sas­tav­ni dio.

Članak 17.

Danom stupa­nja na
snagu ovog Pravilnika prestaje važiti Pravilnik o vozačkim dozvolama (»Narodne
novine« broj: 12/93 i 149/02).

Članak 18.

Ovaj Pravilnik stupa na
snagu osmoga dana od dana objave u »Narodnim novinama«.

Broj: 511-01-52-77348-2004.
Zagreb, 4. studenoga 2004.

Ministar
**Marijan Mlinarić, dr. med., v. r.**

![](dodatni/349878.gif)
![](dodatni/349879.gif)
![](dodatni/349880.gif)
![](dodatni/349881.gif)
![](dodatni/349882.gif)
![](dodatni/349883.gif)

Pravilnik, NN 157/2004-2744